Cristina Ruiz Ortega

Cristina Ruiz Ortega (1970) espainiar ekonomialaria eta exekutiboa da, Minsait enpresa teknologikoaren sortzaile eta kontseilari delegatua (CEO) izan zen, eta Ibex 35eko bost emakumezko exekutiboetako bat, 2022ra arte, dimisioa aurkeztu zuen arte.

 Biografia 
Cristina Ruiz Ortega Ekonomia eta Enpresa Zientzietan graduatu zen Madrilgo Unibertsitate Konplutentsean. Enpresen Administrazioko MBA masterra, MIT-Sloan School of Management-en egin zuen.

 Ibilbide profesionala 
Bi urtez aholkulari estrategiko lanetan jardun zuen. Gero, Andersen Consulting enpresan lan egin zuen, Frantzian. Ondoren, Accenture España enpresan sartu zen, gerente senior gisa, eta sei urtez aritu zen bertan, Parisko eta Erromako bulegoan. Boston Consulting Group enpresan lan egin zuen lau urtez, eta energia- eta industria-sektoreko aholkularitza estrategikoan espezializatu zen. 2011n, ekipoen eta negozioen kudeaketan ezagutza eta esperientzia handia metatu ondoren, Indran hasi zen lanean.

2014. urtean Minsait-en sortzailea eta arduraduna izan zen, eta Indra enpresaren informazio teknologien eta eraldaketa digitalaren dibisioaz arduratu zen, zeharkako proiektu bat erabiliz, eraldaketa kulturalaren buru izateko. 2017an, enpresak administrazioko kontseilari exekutibo hautatu zuen.

2020an eta 2021ean Ibex 35eko bost emakumezko exekutiboetako bat izan zen, Ana Botín, María Dolores Dancausa, María José García Beato eta Vanisha Mittalekin batera.

2021ean Indraren kontseilari delegatu izendatu zuten. 2022ko apirilean dimititu egin zuen, arrazoi pertsonalak argudiatuz.

 Sariak eta aintzatespenak 

 2018an Lider exekutiborik onena, European Digital Mindset Sarietan.
 2022an Finantza-sektoreko eraldaketa digitalaren buru ziren Espainiako 10 zuzendarietako bat, Forbes Espainia.

 Erreferentziak 

 Kanpo estekak 

Kategoria:Emakume ekonomialariak
Kategoria:Espainiako ekonomialariak
Kategoria:Emakume enpresaburuak
Kategoria:Espainiako enpresaburuak